 Òsèlù Èkìtì: Ọpọ ọmọ PDP ń rọ lọ sẹgbẹ òsèlú SDP Bí Fáyòse se fi tipá gbé igbákejì rẹ lé wọn lórí gẹgẹ bíí olùdíje fún ipò gómìnà ló fàá tí wọn se kúrò nínú PDP Lára àwọn èèyàn tó ya sínú ẹgbẹ òsèlú SDP la ti rí igbákejì gómìnà tẹlẹ ní ìpínlẹ Èkìtì fún gómìnà Ayọdélé Fáyòse, Bísí Ọmọyẹni àti sẹnétọ tó ń sojú ẹkùn ìdìbò ààrin gbùngbùn Èkìtì, Fátímà Rájí Ràsákì tó fi mọ akọwé tẹlẹ fún ìjọba ìpínlẹ Èkìtì, Dáre Béjidé. Gẹgẹ bíí a ti gbọ, àwọn èèyàn yìí lọ sínú ẹgbẹ òsèlú SDP nítorí bí gómìnà Ayọdélé Fáyòse se fi tipá gbé igbákejì rẹ, ọjọgbọn Kọlápọ olúsọlá, lé wọn lórí gẹgẹ bíí olùdíje fún ipò gómìnà fún ẹgbẹ òsèlú PDP nínú ètò ìdìbò gómìnà tí yóò wáyé ní ìpínlẹ náà ní ọjọ kẹrìnlá osù keje ọdún yìí. Àwọn iròyin tì ẹ leè ní ìfẹ síí: Ko sọna ni APC ati PDP Níbi ìpàdé àwọn alẹnulọrọ tó wáyé lọjọ ajé ní ìlú Adó Èkìtì, a gbọ pé Ọmọyẹni fúnra ara rẹ ló wá síbi ìpàdé náà nígbàtí Fátímà Rájí Ràsákì àti Béjidé fi asojú ránsẹ. Ètò ìdìbò gómìnà ìpínlẹ Èkìtì tó súnmọlé ló sokùnfà ìpàdé náà Nígbà tó ń sọrọ níbi ìpàdé náà, Bísí Ọmọyẹni ní Ọlọrun ló gbé ẹgbẹ òsèlú SDP kalẹ, ó sì ti di ẹgbẹ òsèlú alágbára kẹta. bákannáà ló tún fi ọwọ ìdánilójú sọyà pé màrìwò lásán ni wọn tíì rí, egúngún sì ń bọ lọnà nítorí omilẹgbẹ èrò sì ń bọ láti wá darapọ mọ ẹgbẹ òsèlú SDP. Nínú ọrọ rẹ pẹlú àwọn akọròyìn, akọwé ìpolongo fẹgbẹ òsèlú SDP, Yẹmí Akínbọdé tó darí ìpàdé náà ní, wọn pe ìpàdé náà nítorí ètò ìdìbò gómìnà tó ń bọ lọnà, tí àwọn sì gbọdọ tètè se àgbékalẹ ètò, àfojúsùn àti oyè ẹgbẹ, kí ètò ìdìbò gómìnà náà tó wọlé dé tán. : Ẹgbẹ òsèlú SDP ní ìpínlẹ Èkìtì ti ń gbàlèjò ọgọọrọ ọmọ ẹgbẹ òsèlú PDP tó ń ya wá sínú ẹgbẹ náà báyìí. 